Йохан Волфганг Гьоте
Розичка в полето

Превод от немски: Димитър Дублев, —

chitanka.info

Роза с алени листа

кичеше полето —

свежа като утринта.

Зърна я и долетя

весело момчето.

Розо, розо, розичке,

розичке в полето!

„Днес ще те откъсна аз!“ —

рече й момчето.

„Ще те убода завчас —

ще запомниш ти тогаз

розата в полето!“

Розо, розо, розичке,

розичке в полето!

Дълго, дълго се моли

розата в полето

и се бранеше с бодли.

Ала кой да се смили —

дръзко бе момчето.

Розо, розо, розичке,

розичке в полето!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.